Suomen Kuvalehti on poikkeuksellisesti avannut maksullisen verkkopalvelunsa kaikkien saataville Postin jakeluongelmien takia. Verkkosivusto on avoinna maanantaihin 2. syyskuuta kello 18 asti.

Suurin osa tilaajista on saanut tällä viikolla lehden normaalisti, mutta jakeluongelmia on esiintynyt paikoin. Niiden syynä on Posti- ja logistiikka-alan unionin PAU:n lakkoilu Tampereella, Vantaalla ja Jyväskylässä. Liitto vastustaa pakettilajittelun työntekijöiden ja toimihenkilöiden työehtojen heikentämistä.

Tästä pääset Viikon lehteen, joka sisältää kaiken paperisen Suomen Kuvalehden sisällön. Verkkopalvelu tarjoaa lisäksi laajan kattauksen muuta sisältöä ajankohtaisista uutisjutuista blogeihin ja lehden satavuotiseen arkistoon.